wannaphong/clean_thaiwikipedia huggingface dataset:
# ฟื้น สุพรรณสาร
ฟื้น สุพรรณสาร (พ.ศ. 2440 - พ.ศ. 2503)คู่มือปฏิบัติงานศาสนพิธี. สมาคมพ่อค้าไทย ในพระบรมราชูปถัมภ์ พิมพ์เป็นบรรณาการในงานพระราชทานเพลิงศพ นายฟื้น สุพรรณสาร ณ เมรุวัดมกุฏกษัตริยาราม 30 ตุลาคม 2503 เป็นอดีตรองประธานสภาผู้แทนราษฎรไทย อดีตรัฐมนตรีที่ไม่ประจำกระทรวง อดีตรัฐมนตรีช่วยว่าการกระทรวงเกษตราธิการ ในรัฐบาลจอมพล ป.พิบูลสงคราม และอดีตสมาชิกสภาผู้แทนราษฎรจังหวัดพระนครศรีอยุธยา 3 สมัย

 ประวัติ 
ฟื้น สุพรรณสาร เกิดเมื่อเดือนธันวาคม พ.ศ. 2440https://www.parliament.go.th/represent_web/represent.pdf เป็นบุตรของหมื่นชำนาญคชสิทธิ์ (โข่ง) นายกรมช้างต้นในรัชกาลที่ 5 กับนางต่วน เขาสมรสกับ อำพัน ธุปโชติ นายฟื้นจบการศึกษาธรรมศาสตรบัณฑิต จากมหาวิทยาลัยธรรมศาสตร์

ฟื้น เป็นอดีตนายกเทศมนตรีคนแรกของเทศบาลเมืองพระนครศรีอยุธยา เป็นสมาชิกสภาผู้แทนราษฎรจังหวัดพระนครศรีอยุธยาครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 โดยไม่สังกัดพรรคการเมือง ในปีเดียวกันได้รับแต่งตั้งเป็นรัฐมนตรี ในรัฐบาลของจอมพล ป.พิบูลสงคราม และได้รับแต่งตั้งอีกสมัยในปี พ.ศ. 2492 เป็นรัฐมนตรีช่วยว่าการกระทรวงเกษตราธิการพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๖ ราย) และเป็น ส.ส. ครั้งที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495

ฟื้น สุพรรณสาร ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 3 เมื่อปี พ.ศ. 2487พระบรมราชโองการ ประกาศ ตั้งรองประธานสภาผู้แทนราษฎร (นายฟื้น สุพรรณสาร เป็นรองประธานสภาผู้แทนราษฎร ประกาศ ณ วันที่ ๒๓ สิงหาคม พุทธศักราช ๒๔๘๗)พระบรมราชโองการ ประกาศ ตั้งประธานและรองประธานสภาผู้แทนราษฎร แทนนายควง อภัยวงศ์ ที่ลาออกจากตำแหน่ง

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๖๖ ตอนที่ ๖๘ ง หน้า ๕๕๓๓, ๒๐ ธันวาคม ๒๔๙๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๕๘ ตอนที่ ๐ ง หน้า ๒๙๓๗, ๑๖ กันยายน ๒๔๘๔
# โอโกเอะไดมอนด์ (ก็ชอบให้รู้ว่าชอบ)
โอโกเอะไดมอนด์ (ก็ชอบให้รู้ว่าชอบ) (ญี่ปุ่น: 大声ダイヤモンド อังกฤษ: Oogoe Diamond) เป็นเพลงรองจากกลุ่มไอดอลหญิงของประเทศไทย บีเอ็นเคโฟร์ตีเอต จากซิงเกิลเปิดตัว ไอตากัตตะ (อยากจะได้พบเธอ) และอัลบั้มชุดแรก ริเวอร์ โดยเซ็มบัตสึhttp://www.siamdol.com/news/bnk48-thedebut/ ซึ่งมีที่มาจากเพลง Oogoe Diamond ของ เอเคบีโฟร์ตีเอต ซึ่งนำมาทำเป็นฉบับภาษาไทยhttps://en.wikipedia.org/wiki/%C5%8Cgoe_Diamond

 สมาชิก 
เซ็มบัตสึ (16คน) (แพรวา สุธรรมพงษ์ เซ็นเตอร์)

บีเอ็นเคโฟร์ตีเอตเค็งคิวเซย์ : เฌอปราง อารีย์กุล, นายิกา ศรีเนียน (แคน), ณปภัช วรพฤทธานนท์ (จ๋า), เจตสุภา เครือแตง (แจน), เจนนิษฐ์ โอ่ประเสริฐ, ณัฐรุจา ชุติวรรณโสภณ (แก้ว), วรัทยา ดีสมเลิศ (ไข่มุก), มิโอริ โอคุโบะ, แพรวา สุธรรมพงษ์ (มิวสิค), คริสติน ลาร์เซ่น (น้ำหอม), มิลิน ดอกเทียน (น้ำหนึ่ง), กานต์ธีรา วัชรทัศนกุล (เนย), พัศชนันท์ เจียจิรโชติ (อร), ปัญสิกรณ์ ติยะกร (ปัญ), สวิชญา ขจรรุ่งศิลป์ (ซัทจัง) และ อิสราภา ธวัชภักดี (ตาหวาน)

บีเอ็นเคโฟร์ตีเอตทีมบีทรีเวตติงสเตจเวอร์ชันhttp://stage48.net/wiki/index.php/Team_BIII_1st_Waiting_Stage

บีเอ็นเคโฟร์ตีเอตทีมบีทรี : เฌอปราง อารีย์กุล, อิสราภา ธวัชภักดี (ตาหวาน), เจนนิษฐ์ โอ่ประเสริฐ, จิรดาภา อินทรจักร (ปูเป้), กานต์ธีรา วัชรทัศนกุล (เนย), กุลจิราณัฐ อินทรศิลป์ (เจน), มิลิน ดอกเทียน (น้ำหนึ่ง), มิโอริ โอคุโบะ, ณปภัช วรพฤทธานนท์ (จ๋า), ณัฐรุจา ชุติวรรณโสภณ (แก้ว), ปณิภา ศรีละเลิง (มายด์), พิมรภัส ผดุงวัฒนะโชค (โมบายด์), แพรวา สุธรรมพงษ์ (มิวสิค), ปัญสิกรณ์ ติยะกร (ปัญ), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก)

 ชาร์ต 
ชาร์ต (พ.ศ. 2560)อันดับสูงสุดThailand iTunes Chart17
# อุทัยปุระ
อุทัยปุระ  เป็นเมืองในรัฐราชสถาน ประเทศอินเดีย ในอดีตเคยเป็นเมืองหลวงของราชอาณาจักรเมวาร์ นครนี้ตั้งขึ้นโดยอุทัย สิงห์ ที่ 2 ราชปุตแห่งราชวงศ์สิโสทิยาUDAIPUR: Since 1553 CE!-Its Founding & a Concise Photo Fact-File. Ranawat, P. S., 2014. . Kumbha Exclusives, India. ตามหลังการย้ายเมืองหลวงจากจิตโตรครห์มาที่อุทัยปุระ หลังจิตโตรครห์ถูกยึดโดยจักรพรรดิอักบัร เมืองอุทัยปุระได้เป็นเมืองหลวงจนถึงปี 1818 เมื่อได้กลายเป็นรัฐมหาราชาภายใต้การปกครองของบริเตน

อุทัยปุระตั้งอยู่ทางใต้ของรัฐราชสถาน ใกล้กับพรมแดนของรัฐคุชราต ด้วยระยะทางประมาณ 660 กม. จากเดลี และประมาณ 800 กม. จากมุมไบ จึงเป็นเมืองที่ตั้งอยู่ระหว่างสองเมืองใหญ่ของอินเดีย และด้วยที่ตั้งที่อยู่ติดกับท่าเรือของรัฐคุชราต ยิ่งทำให้อุทัยปุระเป็นเมืองที่มีความได้เปรียบทางยุทธศาสตร์ของที่ตั้ง ผู้ดูแลของบริษัทอินเดียตะวันออก เจมส์ ท็อด (James Tod) เคยกล่าวชมเมืองนี้ว่าเป็น "จุดที่โรแมนติกที่สุดบนอนุทวีปอินเดีย" ในปัจจุบันอุทัยปุระก็ยังคงเป็นจุดหมายปลายทางสำคัญของนักท่องเที่ยว เต็มไปด้วยประวัติศาสตร์ วัฒนธรรม และสถานที่สวยงามมากมาย เมืองอุทัยปุระได้รับการขนานนามว่าเป็น "เมืองแห่งทะเลสาบ" ("City of Lakes") ด้วยระบบทะเลสาบที่ซับซ้อนภายในอุทัยปุระ เมืองอุทัยปุระมีทะเลสาบเจ็ดแห่งรายล้อมเมือง
# ชุดปฐมพยาบาล
thumb|right|ชุดปฐมพยาบาลขนาดเล็ก

ชุดปฐมพยาบาล เป็นชุดของวัสดุและอุปกรณ์ที่ใช้ในการรักษาทางการแพทย์ มีของหลายชิ้นที่อยู่ภายในชุดปฐมพยาบาลตามความรู้และประสบการณ์ของคนที่นำใส่รวมกันอยู่ด้วย ความต้องการของชุดปฐมพยาบาลนั้นมีความแตกต่างกันไปในพื้นที่ซึ่งอาจมีการใช้งานและเปลี่ยนแปลงในกฏหมายหรือข้อบังคับในพื้นที่ที่ได้กำหนด 

มาตราฐานระดับสากลสำหรับชุดปฐมพยาบาลได้ระบุว่า ควรระบุด้วยสัญลักษณ์กราฟิก ISO สำหรับการปฐมพยาบาล(จาก ISO 7010) ซึ่งเป็นรูปสี่เหลี่ยมจัตุรัสสีขาวขนาดเท่ากัน 4 รูปมาต่อกันเป็นรูปกากบาทอยู่บนพื้นหลังสีเขียว

ตัวอย่างของที่อยู่ในชุดปฐมพยาบาล
หน้ากากกันสัมผัส
กระจังป้องกันใบหน้า
แผ่นปิดแผลหรือเรียกอีกอย่างว่าพาสเตอร์
สำลี
แอลกอฮอล์ล้างแผล
ผ้าก็อชปิดแผล
ฯลฯ
# กีฬาขี่ม้าในโอลิมปิกฤดูร้อน 2008
การแข่งขันขี่ม้าในโอลิมปิกฤดูร้อน 2008 เป็นการแข่งขันกีฬาขี่ม้าในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 10-17 สิงหาคม พ.ศ. 2551 ณ สนาม Hong Kong Sports Institute มีการแข่งขันทั้งหมด 6 รายการ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

Individual dressageTeam dressageHeike Kemmer  on BonaparteNadine Capellmann  on Elvis VaIsabell Werth  on SatchmoHans Peter Minderhoud  on NadineImke Schellekens-Bartels  on SunriseAnky van Grunsven  on SalineroAnne van Olst  on ClearwaterNathalie zu Sayn-Wittgenstein  on DigbyAndreas Helgstrand  on Don SchufroIndividual eventingTeam eventingPeter Thomsen  on The Ghost of HamishFrank Ostholt  on Mr. MedicottAndreas Dibowski  on Butts LeonIngrid Klimke  on AbraxxasHinrich Romeike  on MariusShane Rose  on All LuckSonja Johnson  on Ringwould JaguarLucinda Fredericks  on Headley BritanniaClayton Fredericks  on Ben Along TimeMegan Jones  on Irish JesterSharon Hunt  on Tankers TownDaisy Dick  on Spring AlongWilliam Fox-Pitt  on Parkmore EdKristina Cook  on Miners FrolicMary King  on Call Again CavalierIndividual jumpingTeam jumpingMcLain Ward  on SapphireLaura Kraut  on CedricWill Simpson  on Carlsson vom DachBeezie Madden  on AuthenticJill Henselwood  on Special EdEric Lamaze  on HicksteadIan Millar  on In StyleMac Cone  on OleChristina Liebherr  on No MercyPius Schwizer  on Nobless MNiklaus Schurtenberger  on CantusSteve Guerdat  on Jalisca Solier
# ตำบลดอนเกาะกา
ดอนเกาะกา เป็นตำบลแห่งหนึ่งในอำเภอบางน้ำเปรี้ยว ตั้งอยู่ทางด้านเหนือของจังหวัดฉะเชิงเทรา สภาพพื้นที่โดยทั่วไปของตำบลเป็นที่ราบต่อเนื่องมาจากตำบลสิงโตทอง ตำบลดอนฉิมพลี และตำบลโยธะกา โครงสร้างภายในประกอบด้วยคลองหลายสาย เช่น คลองยี่สิบ คลองยี่สิบเอ็ด คลองหกวา บึงไผ่ บึงขุนรักษ์ บึงตาหอม เป็นต้น คลองเหล่านี้เป็นแหล่งน้ำเพื่อการเกษตร การระบายน้ำ และช่วยในการขนส่งผลผลิตด้วย

 ที่มาของชื่อ 
บริเวณที่เป็นตำบลดอนเกาะกาในอดีตมีสภาพเป็นดอนที่ถูกปกคลุมด้วยป่าทึบ เป็นที่อาศัยของสัตว์ป่ารวมทั้งนกต่าง ๆ โดยเฉพาะนกกาที่ลงมาหากินอาหารเป็นจำนวนมาก ชาวบ้านจึงเรียกพื้นที่แถบนี้ว่า "ดอนเกาะกา"เทศบาลตำบลดอนเกาะกา. "ประวัติความเป็นมา." [ออนไลน์]. เข้าถึงได้จาก: http://donkoaka.go.th/index.php/2019-06-09-12-44-34  2562. สืบค้น 25 กันยายน 2563.

 ประวัติ 
ตำบลดอนเกาะกาอยู่ในเขตของอำเภอบางน้ำเปรี้ยว เป็นตำบลเก่าแก่ ในปี พ.ศ. 2449 ทางราชการได้ยุบรวมตำบลหลายตำบลเนื่องจากมีจำนวนมากเกินไป โดยได้ยุบรวมพื้นที่ตำบลย่านนาคา ตำบลคลอง 20 และตำบลคลอง 6 วา แล้วจัดตั้งเป็น ตำบลดอนเกาะกา ตาม พระบรมราชโองการ ประกาศแก้ไขอัตราชั้นที่นาและเปลี่ยนชื่อตำบลในมณฑลปราจิณบุรี ลงวันที่ 26 กุมภาพันธ์ พ.ศ. 2449

ในด้านการปกครองส่วนท้องถิ่น สภาตำบลดอนเกาะกาได้รับการจัดตั้งเป็นองค์การบริหารส่วนตำบลดอนเกาะกาตามประกาศกระทรวงมหาดไทย ลงวันที่ 2 มีนาคม พ.ศ. 2538 โดยมีผลในวันเดียวกัน ต่อมาองค์การบริหารส่วนตำบลดอนเกาะกาได้รับการจัดตั้งเป็นเทศบาลตำบลดอนเกาะกาตามประกาศกระทรวงมหาดไทย เมื่อวันที่ 23 สิงหาคม พ.ศ. 2550 เทศบาลตำบลดอนเกาะกา - สภาพโดยทั่วไป

 ที่ตั้งและอาณาเขต 
ตำบลดอนเกาะกาตั้งอยู่ห่างจากที่ว่าการอำเภอประมาณ 12 กิโลเมตร ห่างจากศาลากลางจังหวัดไปตามทางหลวงหมายเลข 3481 เป็นระยะทางประมาณ 32 กิโลเมตร มีอาณาเขตติดต่อกับตำบลข้างเคียงดังต่อไปนี้
 ทิศเหนือ ติดต่อกับตำบลพระอาจารย์และตำบลบางสมบูรณ์ (อำเภอองครักษ์ จังหวัดนครนายก)
 ทิศตะวันออก ติดต่อกับตำบลโยธะกา (อำเภอบางน้ำเปรี้ยว)
 ทิศใต้ ติดต่อกับตำบลสิงโตทอง (อำเภอบางน้ำเปรี้ยว)
 ทิศตะวันตก ติดต่อกับตำบลดอนฉิมพลี (อำเภอบางน้ำเปรี้ยว)

 การแบ่งเขตการปกครอง 
ตำบลดอนเกาะกาแบ่งเขตการปกครองออกเป็น 14 หมู่บ้าน ได้แก่
 หมู่ที่ 1 บ้านคลอง 20
 หมู่ที่ 2 บ้านคลอง 20
 หมู่ที่ 3 บ้านคลอง 20
 หมู่ที่ 4 บ้านคลอง 20
 หมู่ที่ 5 บ้านคลอง 21
 หมู่ที่ 6 บ้านคลอง 21
 หมู่ที่ 7 บ้านคลอง 21
 หมู่ที่ 8 บ้านคลอง 21
 หมู่ที่ 9 บ้านคลองหกวา
 หมู่ที่ 10 บ้านคลองหกวา
 หมู่ที่ 11 บ้านคลองหกวา
 หมู่ที่ 12 บ้านคลองหกวา
 หมู่ที่ 13 บ้านคลองหกวา
 หมู่ที่ 14 บ้านบึงตาหอม

 ประชากร 
ตำบลดอนเกาะกามีจำนวนประชากรทั้งหมด 8,607 คน โดยแยกได้ดังนี้
บ้านตำบลหมู่ที่ชายหญิงประชากรครัวเรือน(คน)(คน)(คน) พ.ศ. 2562ประชากรรายหมู่บ้าน เขตท้องถิ่นเทศบาลตำบลดอนเกาะกา (ตำบลดอนเกาะกา) พ.ศ. 2562(หลัง)คลอง 20ดอนเกาะกา16866121,298338คลอง 20ดอนเกาะกา2266265531169คลอง 20ดอนเกาะกา3382361743196คลอง 20ดอนเกาะกา415215030295คลอง 21ดอนเกาะกา55805851,165300คลอง 21ดอนเกาะกา6346315661167คลอง 21ดอนเกาะกา7221217438134คลอง 21ดอนเกาะกา8355358713219คลองหกวาดอนเกาะกา9214199413137คลองหกวาดอนเกาะกา10271313584149คลองหกวาดอนเกาะกา1123422746180คลองหกวาดอนเกาะกา1218918637576คลองหกวาดอนเกาะกา13219217436109บึงตาหอมดอนเกาะกา14257230487120รวม--4,3724,2358,6072,289
# ฮักกัย
ฮักกัย (, ,) เป็นผู้เผยพระวจนะชาวฮีบรู อยู่ในช่วงเวลาที่มีการสร้างพระวิหารขึ้นมาใหม่ในเยรูซาเล็ม เป็นหนึ่งในสิบสองผู้เผยพระวจนะน้อยในพระคัมภีร์ภาคภาษาฮีบรู และเป็นผู้เขียนหนังสือฮักกัย เขาเป็นที่รู้จักในนามของผู้เผยพระวจนะที่อยู่ในช่วงปี 520 ก่อนคริสต์ศักราช ฮักกัยเป็นผู้นําของชาวยิวในการสร้างพระวิหารขึ้นมาใหม่อีกครั้ง ชื่อของเขาแปลว่า “เกิดในช่วงเทศกาล”

ในคัมภีร์ไบเบิล ไม่ค่อยมีการเอ่ยถึงประวัติส่วนตัวของเขา ดูเหมือนว่าฮักกัยเกิดที่บาบิโลน และในปี 537 ก่อนคริสต์ศักราช เขาเดินทางไปเยรูซาเล็มพร้อมกับชาวยิวที่เหลืออยู่ ซึ่งต่อมาเขาเริ่มรับใช้เป็นผู้พยากรณ์ที่นั่น ฮักกัยเขียนหนังสือของเขาเสร็จในปี 520 ก่อนคริสต์ศักราช

 คําพยากรณ์ของฮักกัย 

ฮักกัยได้พยากรณ์ไว้ว่า ปี 520 ก่อนคริสต์ศักราช ที่เยรูซาเร็ม ผู้คนที่นั่นจะต้องสร้างพระวิหารให้เสร็จสมบูรณ์ พระวิหารหลังใหม่นี้จะดีและสง่างามกว่าพระวิหารหลังเก่า เขาได้ยืนยันว่า หากพระวิหารหลังใหม่สร้างไม่เสร็จ จะเกิดความทุกข์ยาก การกันดารอาหาร และภัยพิบัติจากธรรมชาติ สิ่งเหล่านี้จะเข้ามาสู่ชนชาติยิว
# กีฬาเบสบอลในโอลิมปิกฤดูร้อน 2008
การแข่งขันเบสบอลในโอลิมปิกฤดูร้อน 2008 เป็นการแข่งขันกีฬาเบสบอลในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 13-23 สิงหาคม พ.ศ. 2551 ณ สนาม Wukesong Baseball Field มีการแข่งขันทั้งหมด 1 รายการ

 ปฏิทินการแข่งขัน 

 การคัดเลือก 

 รายการ วันที่  สถานที่  โควต้า  ผ่านคัดเลือก เจ้าภาพAmerican Qualifying TournamentAug 25 – Sept 7, 2006 Havana2European ChampionshipSept 7 – Sept 16, 2007 Barcelona1Asian Baseball ChampionshipNov 27 – Dec 3, 2007 Taichung 1Final Qualifying TournamentMar 7 – Mar 14, 2008 Taichung and Douliou3  รวม   8 

 Chinese Taipei is the official IOC designation for the state officially referred to as the Republic of China (ROC), commonly known as Taiwan. 

 ประเทศที่เข้าร่วมแข่งขัน 

 สรุปเหรียญรางวัล

 ผู้ที่ได้รับเหรียญรางวัล 
ทองเงินทองแดงHyun-Jin RyuKi-Joo HanJin-Man ParkHyuk KwonTaek-Keun LeeDae-Ho LeeSeung-Hwan OhJung-Keun BongYoung-Min KoJong-Wook LeeKeun-Woo JeongMin-Jae KimKab-Yong JinJin-Young LeeWon-Sam JangSeung-Jun SongKwang-Hyun KimYong-Kyu LeeDong-Joo KimMin-Ho KangHyun-Soo KimSeung-Yeop LeeTae-Hyon ChongSuk-Min YoonManager: Kyung-Moon KimAriel PestanoYoandry UrgellésAlfredo DespaigneLuis RodríguezAlexei BellYadier PedrosoJonder MartínezAdiel PalmaLuis NavasGiorvis DuvergelAlexander MayetaEriel SánchezRolando MeriñoHéctor OliveraMichel EnríquezYuliesky GourrielVicyohandry OdelínPedro Luis LazoEduardo ParetNorberto GonzálezNorge Luis VeraFrederich CepedaElier SánchezMiguel La HeraManager: Antonio PachecoBrett AndersonBlaine NealMatt BrownNate SchierholtzJeremy CummingsMichael KoploveTerry TiffeeKevin JepsenBrian DuensingDexter FowlerBrandon KnightMike HessmanCasey WeathersJason DonaldJayson NixTaylor TeagardenStephen StrasburgJake ArrietaLou MarsonMatt LaPortaTrevor CahillBrian BardenJohn GallJeff StevensManager: Davey Johnson
# ความผกผันแบบรัสเซีย
ความผกผันแบบรัสเซีย  เป็นมุกตลกที่เริ่มด้วยคำว่า "ในโซเวียตรัสเซีย" โดยสลับโครงสร้างประโยคประธานและกรรม ตามรูปแบบ: "ในอเมริกา คุณ <ทำบางอย่าง> กับ/ด้วย X, ในโซเวียตรัสเซีย X <ทำบางอย่าง> กับ/ด้วยคุณ" บางครั้งจะไม่มีการใส่ส่วนแรก

ถึงแม้ว่าจะไม่ทราบที่มาอย่างชัดเจน ตัวอย่างแรกของมุกตลกอยู่ในปีค.ศ. 1938 ณ งานมิวซิคัล ลีฟอิททูมี! (Leave It to Me!; "ในโซเวียตรัสเซีย, ผู้ส่งข่าวให้ทิปคุณ") บ็อบ โฮป ใช้รูปแบบนั้นในงานประกาศผลรางวัลออสการ์ ครั้งที่ 30 ในรายการโทรทัศน์ปีค.ศ. 1968–1973 เรื่อง ลาวฮ์-อิน (Laugh-In) ตัวละครที่มีชื่อว่า "ปีออตร์ รอสเมนโก ชายชาวยุโรปตะวันออก" (Piotr Rosmenko the Eastern European Man; รับบทโดยอาร์ท จอห์นสัน) ได้เล่นมุกตลกว่า "ในอเมริกานั้นดีมาก ทุกคนดูโทรทัศน์กัน ในประเทศเก่าของผม โทรทัศน์ดูคุณ!"

ตัวอย่างอื่น ๆ
thumb|ภาพมาโคร (image macro) ที่มีมุกตลกเกี่ยวกับ "พี่เบิ้ม"

"ในอเมริกา, คุณดูพี่เบิ้ม"
"ในโซเวียตรัสเซีย, พี่เบิ้มดูคุณ!"

"ในอเมริกา, คุณสามารถไปหาพรรคการเมือง"
"ในโซเวียตรัสเซีย, พรรคการเมืองสามารถไปหาคุณ!"

"ทุก ๆ ประเทศมีมาเฟียเป็นของตนเอง;"
"ในรัสเซีย ทุก ๆ มาเฟียมีประเทศเป็นของตนเอง." — แกรี คาสปารอฟ

ดูเพิ่ม
มุกตลกทางการเมืองของรัสเซีย
# โรเบิร์ต แอล. เบห์นเคน
โรเบิร์ต หลุยส์ "บอบ" เบห์นเคน  (,; เกิด 28 กรกฎาคม ค.ศ. 1970 ที่ เซนต์แอน, มิสซูรี) เป็นนักบินอวกาศนาซ่า วิศวกรและอดีตหัวหน้าสำนักงานอวกาศ เบห์นเคนจบปริญญาเอกสาขาวิศวกรรมเครื่องกลและเป็นพันเอกในกองทัพอากาศสหรัฐที่ซึ่งเขาทำงานก่อนเข้าร่วมองค์การนาซ่าในปี ค.ศ. 2000 เขาบินไปกับกระสวยอวกาศ STS-123 (ค.ศ. 2008) และ STS-130 (ค.ศ. 2010)ในฐานะผู้เชี่ยวชาญพิเศษ ภารกิจอวกาศสะสม 708 ชั่วโมง รวมทั้งเวลาในการเดินอวกาศ 37 ชั่วโมง  เขาแต่งงานกับนักบินอวกาศด้วยกัน เค. เมแกน แม็กอาร์เธอร์
# บัรฮัม ศอเลียะห์
บัรฮัม ศอเลียะห์ (; เกิดวันที่ 12 กันยายน ค.ศ. 1960) เป็นนักการเมืองชาวอิรักเชื้อสายเคิร์ดที่ดำรงตำแหน่งประธานาธิบดีอิรักคนที่ 8 ใน ค.ศ. 2018 ถึง 2022

เขาเคยเป็นอดีตนายกรัฐมนตรี ภูมิภาคเคอร์ดิสถาน และอดีตรองนายกรัฐมนตรีของรัฐบาลกลางอิรัก เขาได้รับเลือกและขึ้นดำรงตำแหน่งในฐานะประธานาธิบดีอิรักเมื่อวันที่ 2 ตุลาคม ค.ศ. 2018 ศอเลียะห์เป็นประธานาธิบดีอิรักคนที่สามที่ไม่ใช่ชาวอาหรับ ต่อจากฟูอาด มะอ์ศูมที่เป็นชาวเคิร์ดด้วย ในเดือนตุลาคม ค.ศ. 2022 เขาพ่ายแพ้การเลือกตั้งใหม่ให้กับอับดุลละฏีฟ เราะชีด

ชีวิตช่วงต้นและการศึกษา
ศอเลียะห์เกิดใน ค.ศ. 1960 ที่อัสซุลัยมะนียะฮ์ เขาถูกจับกุมในสมัยบะอษ์เมื่อ ค.ศ. 1979 สองครั้งในข้อหาการมีส่วนร่วมในขบวนการเคิร์ดระดับชาติดด้วยการถ่ายภาพผู้ประท้วงในเมืองอัสซุลัยมะนียะฮ์ และถูกกักตัว 43 วันที่เรือนจำคณะกรรมการสอบสวนคดีพิเศษในเมืองคีร์คูก ซึ่งเขาถูกทรมาน เมื่อได้รับการปล่อยตัว เขาก็เรียนจบมัธยมและออกจากอิรักไปยังสหราชอาณาจักรเพื่อหลบหนีการกดขี่

ชีวิตส่วนตัว
ศอเลียะห์แต่งงานกับ Sarbagh Salih หัวหน้าและสมาชิกผู้ก่อตั้งมูลนิธิพฤกษศาสตร์เคิร์ดและนักเคลื่อนไหวด้านสิทธิสตรี ทั้งคู่ให้กำเนิดลูก 2 คน
# อุทยานแห่งชาติออบขาน
อุทยานแห่งชาติออบขาน เป็นอุทยานแห่งชาติที่ตั้งอยู่ในอำเภอแม่วาง อำเภอสะเมิง อำเภอสันป่าตอง และอำเภอหางดงในจังหวัดเชียงใหม่ของประเทศไทย มีพื้นที่ 236.17 ตารางกิโลเมตร เป็นอุทยานมีเกิดจากนโยบายเพิ่มพื้นที่ป่าอนุรักษ์ใน พ.ศ. 2532กรมอุทยานแห่งชาติ: อุทยานแห่งชาติออบขาน ปัจจุบันที่ทำการของอุทยานตั้งอยู่ในอำเภอหางดง

อุทยานแห่งชาติออบขานตั้งอยู่ในเขตพื้นที่ป่าสงวนแห่งชาติป่าสะเมิงและป่าแม่ขาน-แม่วาง ลักษณะภูมิประเทศเป็นภูเขาสูงสลับซับซ้อนอยู่ในแนวเทือกเขาถนนธงชัยที่เชื่อมต่อมาจากดอยอินทนนท์ ภูเขาสูงที่สุด คือ ขุนเตียน สูง 1,550 เมตร และเนื่องด้วยภูเขาที่สูง-ต่ำสลับซับซ้อนกันนี้เอง ทำให้สภาพป่ามีหลายประเภท ได้แก่ ป่าเต็งรัง ป่าเบญจพรรณ ป่าดิบแล้ง ป่าดิบเขา และป่าสนเขา

 จุดท่องเที่ยว 
 ถ้ำตั๊กแตน เป็นถ้ำหินงอกหินย้อยในภูเขาหินปูนขนาดใหญ่
 ออบขาน เกิดกระแสน้ำที่ไหลจนหินแยกออกจากกัน กลายเป็นโกรกธารออบขานลึก 25 เมตร และยาวถึง 300 เมตร
 ออบไฮ ลักษณะคล้ายออบขานแต่มีขนาดเล็กกว่า โดยหน้าออบไฮมีน้ำตื้น ริมฝั่งมีหาดทรายเล็ก ๆ
# กีฬายิงธนูในโอลิมปิกฤดูร้อน 2008
การแข่งขันยิงธนูในโอลิมปิกฤดูร้อน 2008 เป็นการแข่งขันกีฬายิงธนูในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-15 สิงหาคม พ.ศ. 2551 ณ สนาม Olympic Green Archery Field มีการแข่งขันทั้งหมด 4 รายการ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 

 ชาย 
 individual    team  Im Dong-HyunLee Chang-HwanPark Kyung-Mo  Mauro NespoliMarco GaliazzoIlario Di Buò  Jiang LinLi WenquanXue Haifeng

 หญิง 
 individual    team  Park Sung-hyunYun Ok-HeeJoo Hyun-Jung Zhang JuanjuanChen LingGuo Dan Virginie ArnoldSophie DodemontBérangère Schuh
# อุทยานแห่งชาติแม่โถ
อุทยานแห่งชาติแม่โถ เป็นอุทยานแห่งชาติที่ตั้งอยู่ในอำเภอแม่แจ่มและอำเภอฮอดในจังหวัดเชียงใหม่ประเทศไทย มีพื้นที่ 491.05 ตารางกิโลเมตร ตั้งอยู่บนเทือกเขาที่ทอดยาวมาจากอุทยานแห่งชาติดอยอินทนนท์ อุทยานแห่งนี้เกิดจากการจัดตั้งหน่วยพัฒนาต้นน้ำที่ 6 (ดอยแม่โถ) ใน พ.ศ. 2517 ต่อมาใน พ.ศ. 2534 เจ้าหน้าที่กรมป่าไม้ได้มาสำรวจพื้นที่แห่งนี้เพิ่มเติม เพื่อจัดตั้งอุทยานแห่งชาติแม่โถกรมอุทยานแห่งชาติ: อุทยานแห่งชาติแม่โถ

ที่ทำการของอุทยานตั้งอยู่ในอำเภอแม่แจ่ม ตั้งอยู่ที่ความสูงประมาณ 1,200 เมตรจากระดับน้ำทะเล ส่วนยอดเขาที่สูงที่สุดคือ ดอยกิ่วไร่ม้ง อยู่ในพื้นที่บ้านปางหินฝน ตำบลปางหินฝน อำเภอแม่แจ่ม โดยมีความสูง 1,699 เมตรจากระดับน้ำทะเล ป่าที่พบในเขตอุทยานมีหลายประเภท ได้แก่ ป่าดิบชื้น ป่าดิบเขา ป่าเบญจพรรณ ป่าสนเขา และป่าเต็งรัง สัตวที่พบในเขตอุทยานส่วนใหญ่มักอพยพไปหากินในเขตรักษาพันธุ์สัตว์ป่าอมก๋อย ดงสามหมื่น หรือป่าแม่ปาย ปลาพบได้มากในน้ำแม่แจ่ม

บริเวณใกล้เคียงกับอุทยาน มีศูนย์พัฒนาโครงการหลวงแม่โถ ซึ่งจัดตั้งขึ้นเพื่อส่งเสริมอาชีพเกษตรกรแผนใหม่ทดแทนการปลูกฝิ่นและลดใช้สารเคมีกะหล่ำปลี

 จุดท่องเที่ยว 
 ถ้ำหลวงแม่ตูม เป็นถ้ำตันลึกประมาณ 500 เมตร มีหินงอกหินย้อยและมีค้างคาวอาศัยอยู่
 น้ำตกแม่แอบ ตั้งอยู่ห่างที่จากที่ทำการประมาณ 9 กิโลเมตร
 จุดชมทิวทัศน์แม่โถ ในฤดูหนาวจะเห็นทิวทัศน์ทะเลหมอก ส่วนในช่วงเดือนมกราคม–กุมภาพันธ์ จะพบต้นนางพญาเสือโคร่งออกดอกบานสะพรั่ง
# ดักลาส จี. เฮอร์ลีย์
ดักลาส จีรัลด์ เฮอร์ลีย์ (เกิด 21 ตุลาคม ค.ศ. 1966) เป็นวิศวกรชาวอเมริกัน อดีตนักบินนาวิกโยธินและปัจจุบันเป็นนักบินอวกาศนาซ่า เขาขับยานกระสวยอวกาศภารกิจ เอสทีเอส-127   ซึ่งเปิดตัวเมื่อ 15 กรกฎาคม พ.ศ. 2552 เขาได้รับมอบหมายและเป็นนักบินของ เอสทีเอส-135 เที่ยวบินสุดท้ายของโครงการกระสวยอวกาศในเดือนกรกฎาคม พ.ศ. 2554 เขามีกำหนดเป็นผู้บังคับการยาน Crew Dragon Demo-2 เที่ยวบินอวกาศแรกที่ปล่อยตัวจากฐานบนแผ่นดินสหรัฐนับตั้งแต่ เอสทีเอส-135 เขายังเป็นนาวิกโยธินคนแรกที่ขับ F/A-18 E/F Super Hornet รหัสของเขาคือ "Chunky" และบางครั้งถูกเรียกโดยชื่อนี้ในช่องการสื่อสาร
# กีฬาเรือแคนูในโอลิมปิกฤดูร้อน 2008
การแข่งขันเรือแคนูในโอลิมปิกฤดูร้อน 2008 เป็นการแข่งขันกีฬาเรือแคนูในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 11-23 สิงหาคม พ.ศ. 2551 ณ สนาม Shunyi Olympic Rowing-Canoeing Park มีการแข่งขันทั้งหมด 16 รายการ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 
 สลาลอม 
 Men's C-1 Men's C-2 Men's K-1 Women's K-1

 สปรินท์ 
 ชาย 
 C-1 500 metres C-1 1000 metres C-2 500 metres C-2 1000 metres K-1 500 metres K-1 1000 metres  K-2 500 metres K-2 1000 metres K-4 1000 metresRaman PiatrushenkaAliaksei AbalmasauArtur LitvinchukVadzim MakhneuRichard RiszdorferMichal RiszdorferErik VlčekJuraj TarrLutz AltepostNorman BröcklTorsten EckbrettBjorn Hogel Goldschmidt

 หญิง 
 K-1 500 metres K-2 500 metres K-4 500 metresFanny FischerNicole ReinhardtKatrin Wagner-AugustinConny WaßmuthKatalin KovácsGabriella SzabóDanuta KozákNataša JanićLisa OldenhofHannah DavisChantal MeekLyndsie Fogarty
# กีฬาจักรยานในโอลิมปิกฤดูร้อน 2008
การแข่งขันจักรยานในโอลิมปิกฤดูร้อน 2008 เป็นการแข่งขันกีฬาจักรยานในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-23 สิงหาคม พ.ศ. 2551 ณ สนาม  มีการแข่งขันทั้งหมด 18 รายการ

 ปฏิทินการแข่งขัน 

 การคัดเลือก 

 ประเทศที่เข้าร่วมแข่งขัน 

 สรุปเหรียญรางวัล

 ตารางสรุปเหรียญ 

 ผู้ที่ได้รับเหรียญรางวัล 
 ประเภทถนน 
Men's road raceMen's time trialWomen's road race Women's time trial

 ประเภทลู่ 
 ชาย 
 Keirin MadisonJuan Esteban CuruchetWalter Fernando PerezJoan LlanerasAntonio TaulerMikhail IgnatievAlexei Markov points race individual pursuit team pursuitEd ClancyPaul ManningGeraint ThomasBradley WigginsAlex Nicki RasmussenMichael MoerkoevCasper JørgensenJens-Erik MadsenMichael Færk Christensen*Sam BewleyJesse SergentHayden RoulstonMarc RyanWestley Gough* individual sprint team sprintJamie StaffJason KennyChris HoyGrégory BaugéKévin SireauArnaud TournantRené EndersMaximillian LevyStefan Nimke

 หญิง 
 points race pursuit sprint
* Participate in the preliminary round only.

 เสือภูเขา 
Men's Women's 

 บีเอ็มเอ็กซ์ 
Men'sWomen's
# ประเทศเขตร้อนในโอลิมปิกฤดูหนาว
thumb|In 2014, Michael Christian Martinez became the first Filipino, the first Southeast Asian, and the first tropical male figure skater in the Winter Olympics, as well as the first Philippine Winter Olympian in 22 years.

ประเทศเขตร้อนในโอลิมปิกฤดูหนาว ประเทศเขตร้อนหลายประเทศเข้าร่วมแข่งขันในโอลิมปิกฤดูหนาวแม้ว่าจะไม่มีภูมิอากาศสำหรับกีฬาฤดูหนาว ส่วนหนึ่งเป็นเพราะการเข้าร่วมเป็นเรื่องราวที่น่าสนใจของผู้คนในระหว่างการแข่งขัน  ยังไม่มีประเทศในเขตร้อนที่เคยได้รับเหรียญรางวัลโอลิมปิกฤดูหนาว

ประเทศที่เข้าร่วมการแข่งขันครั้งแรกมีสภาพอากาศอบอุ่นไม่ใช่เขตร้อน คือ ประเทศเม็กซิโก ซึ่งพื้นที่ส่วนใหญ่ตั้งอยู่ที่ละติจูดทางเหนือของทรอปิกออฟแคนเซอร์และส่วนใหญ่ของประเทศมีสภาพอากาศค่อนข้างสูงหรือกึ่งแห้งแล้งดังนั้นจึงไม่ได้เป็นประเทศเขตร้อนเท่านั้น อย่างไรก็ตามเม็กซิโกได้เปิดตัวในโอลิมปิกฤดูหนาว 1928  ด้วยทีมบอบสเล 5 คนซึ่งได้อันดับที่ 11 จาก 23 ทีม  เม็กซิโกไม่ได้กลับมาแข่งขันกีฬาฤดูหนาวอีกจนกระทั่งโอลิมปิกฤดูหนาว 1984 

ประเทศเขตร้อนจริง ๆ ประเทศแรกที่เข้าร่วมการแข่งขันกีฬาโอลิมปิกฤดูหนาวคือ ฟิลิปปินส์ ซึ่งส่งนักสกีลงเขา 2 คนในโอลิมปิกฤดูหนาว 1972 ที่เมืองซัปโปโร ประเทศญี่ปุ่น  Ben Nanasca ได้อันดับ 42 ในรายการไจแอนท์สลาลอม (จากผู้เข้า 73 คน) และ Juan Cipriano ไม่จบการแข่งขัน ในรายการสกีสลาลมนักกีฬาทั้งสองแข่งไม่จบการแข่งขัน คอสตาริกากลายเป็นประเทศเขตร้อนที่สองที่เข้าร่วมแข่งขันในกีฬาโอลิมปิกฤดูหนาว 1980 ที่เลกพลาซิด นิวยอร์ก  โดย Arturo Kinch เข้าร่วมการแข่งขันสกีลงเขา Kinch ยังคงแข่งขันเพื่อคอสตาริกาในฤดูหนาวอีกสามครั้งรวมถึงโอลิมปิกฤดูหนาว 2006 ขณะอายุ 49 ปี เขาได้อันดับ 96 ในรายการสกีข้ามทุ่ง 15 กม. ชนะเพียง Prawat Nagvajara จากประเทศไทยที่เป็นประเทศเขตร้อนด้วยกัน 

 รายชื่อนักกีฬาจากประเทศเขตร้อน 
thumb|Philip Boit was the first Kenyan to participate in the Winter Olympics.
thumb|Lamine Guèye, the first Black African skier to take part in a Winter Olympics.

 นักกีฬา  ประเทศ  กีฬา     ลูช     ลูช     ทวิกีฬา     ลูช     สกีข้ามทุ่ง   Brown competed for Jamaica in the 2002 Games, but has competed for Canada since 2006.  บอบสเล     บอบสเล     สกีข้ามทุ่ง     สโนว์บอร์ด     สกีลงเขา     สเกตความเร็ว     สกีลงเขา     ลูช     สกีลีลา     สกีลงเขา และ สกีข้ามทุ่ง     บอบสเล     สเกตลีลา      บอบสเล     สกีข้ามทุ่ง     ลูช     ทวิกีฬา และ สกีข้ามทุ่ง      สกีข้ามทุ่ง     สกีลงเขา     ลูช     บอบสเล และ ลูช     สกีลงเขา     สกีข้ามทุ่ง     สกีลงเขา     สกีข้ามทุ่ง     สกีลงเขา     สกีลงเขา     สกีลงเขา     ลูช     สกีลงเขา     สกีลงเขา      สเกตลีลา      สเกตความเร็ว      สเกตความเร็ว

 อธิบาย
# เจ้าชายทากานางะ
เจ้าชายทากานางะ (1310-1337) เป็นพระราชโอรสองค์ที่ 2 ของ จักรพรรดิโกไดโงะ ของญี่ปุ่น พระองค์ต่อสู้เพื่อพระบิดาของพระองค์ในสงคราม ยุคราชสำนักเหนือ-ใต้

พระองค์ได้รับการแต่งตั้งเป็น เซอิโตโชกุน (Seitō Shōgun; ผู้บัญชาการทหารป้องกันภาคตะวันออก) ในเดือนพฤศจิกายน ค.ศ. 1335 พระองค์ร่วมมือกับ นิตตะ โยชิซาดะ ในการกวาดล้างผู้นำของ ราชสำนักเหนือ อาชิกางะ ทากาอูจิ และ อาชิกางะ ทาดาโยชิ 

พระองค์ต่อสู้ในหลายศึกเคียงข้างนิตตะและนำกองทัพของพระองค์เข้าปิดล้อม นครหลวงเคียวโตะ ในปี ค.ศ. 1336

เจ้าชายทากานางะพร้อมกับพระอนุชาต่างพระมารดาของพระองค์ เจ้าชายสึเนนางะ ซึ่งถูกคุ้มกันโดยโยชิซาดะเพื่อหนีไปยัง แคว้นเอชิเซ็น ตามราชโองการขององค์จักรพรรดิ เพื่อหลบหนีจากการโจมตีของ ตระกูลอาชิกางะ โดยพวกเขาได้สร้างฐานที่มั่นขึ้นที่ ปราสาทคานางาซากิ ในเดือนมกราคม ค.ศ. 1337 ปราสาทคานางาซากิถูกปิดล้อม และในเดือนเมษายนภายในปราสาทขาดแคลนเสบียงอาหารถึงขั้นต้องฆ่าม้าและกินเนื้อทหารเพื่อประทังชีวิต ก่อนจะยอมแพ้ เจ้าชายทากานางะและบุตรชายของโยชิซาดะคือ นิตตะ โยชิอากิ ได้กระทำ เซ็ปปูกุ เมื่อปราสาทแตก